የታላቁ የህዳሴው ግድብ ግንባታ 25 በመቶ ተጠናቀቀ
-ታላቁ የህዳሴ ግድብ ከ25 በመቶ በላይ መጠናቀቁን የፕሮጀክቱ ዋና ስራ አስኪያጅ አስታወቁ፡፡የፕሮጀክቱ ዋና ስራ አስኪያጅ ኢንጅነር ስመኘው በቀለ ለፋና ብሮድካስቲንግ ኮርፖሬት እንደገለፁት፥  የግድቡን ስራ በታቀደለት ጊዜ ለማከናወን የሚያስችሉ መሰረተ ልማቶች ተዘርግተዋል። እንደ ዋና ስራ አስኪያጁ ገለፃ የግድቡን የፍሰት አቅጣጫ የማስቀየር ስራ ከተሰራ በኋላ ለግንባታ የሚያገለግሉ ግብዓቶችን የሚያመርቱ ሁለት ፋብሪካዎች ተከላ ሙሉ በሙሉ ሲጠናቀቅ ሌሎች በርካታ ተግባራትም ተከናውነዋል። ዋናውና ፈታኙ የግድቡን መሰረት የመጣል ስራም በመገባደድ ላይ ነው ያሉት ኢንጂነር ስመኘው ፕሮጀክቱ በታለመለት ጊዜ ለማጠናቀቅ እንደሚቻል ነው ኢንጅነር ስመኘው የተናገሩት።ታላቁ የኢትዮጵያ ህዳሴ ግድብ ህዝብን በአንድነት ለድጋፍ በማሰለፍ ኢትዮጵያን በአፍሪካ መድረክ ተምሳሌት እንድትሆን እያደረጋት ነው ሲሉም ተናግረዋል።ፕሮጀክቱ መላው ኢትዮጵያውያንን በአንድ መንፈስ ያስተባበረ መሆኑ ለሌሎች የአፍሪካ ሃገራት ምሳሌ እየሆነ መጥቷል ማለታቸውን ኤፍቢሲ ዘገባ ያስረዳል፡፡